**Ministru kabineta rīkojuma projekta “Par ārkārtējās situācijas izsludināšanu”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Civilās aizsardzības un katastrofu pārvaldīšanas likuma 4. panta pirmās daļas 2. punkta "a" apakšpunkts un otrās daļas 1. punkts, likuma “Par ārkārtējo situāciju un izņēmuma stāvokli” 4. panta otrā daļa, 5. panta pirmā daļa un 6. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai novērstu antropogēnas katastrofas draudus, kas saistīta ar potenciālu kaitējumu videi un sabiedrības veselībai, ja sākot ar 2019.gada 15.septembri tiktu apturēta vai būtiski apgrūtināta sadzīves atkritumu savākšana un izvešana Rīgas pilsētas administratīvajā teritorijā, Ministru kabineta rīkojums paredz izsludināt ārkārtējo situāciju Rīgas administratīvajā teritorijā no 2019. gada 10. septembra līdz brīdim, kad spēku zaudē Konkurences padomes 2019.gada 9.septembra lēmums Nr.19 (prot. Nr.47 2.§) “Par pagaidu noregulējumu”, bet ne ilgāk kā līdz 2019. gada 10. decembrim. Ar rīkojumu paredzēts noteikt Vides aizsardzības un reģionālas attīstības ministriju par atbildīgo institūciju darbību koordinācijai ārkārtējās situācijas laikā.Ar rīkojumu paredzēts uzdot Rīgas domei:* 1. nekavējoties piemērot un līdz 2019.gada 13.septembrim noslēgt sarunu procedūru Publisko iepirkumu likumā noteiktajā kārtībā, lai nodrošinātu sadzīves atkritumu apsaimniekošanu Rīgas pilsētas administratīvajā teritorijā;
	2. saskaņot ar Vides aizsardzības un reģionālās attīstības ministriju prasības pretendentiem (tehnisko specifikāciju) un sarunu procedūras rezultātus;
	3. līdz 2019.gada 13.septembrim noteikt atkritumu apsaimniekošanas maksu Rīgas pilsētas administratīvajā teritorijā, sākot ar 2019.gada 15.septembri;
	4. ar 2019.gada 15.septembri nodrošināt sadzīves atkritumu apsaimniekošanu sadzīves atkritumu sākotnējiem radītājiem vai valdītājiem, neatkarīgi no tā, vai sadzīves atkritumu sākotnējais radītājs vai valdītājs ir noslēdzis līgumu par sadzīves atkritumu apsaimniekošanu ar sarunu procedūras rezultātā izvēlētajiem sadzīves atkritumu apsaimniekotājiem;
	5. nodrošināt, ka līdz līguma par sadzīves atkritumu apsaimniekošanu noslēgšanai ar sarunu procedūras rezultātā izvēlētajiem sadzīves atkritumu apsaimniekotājiem sadzīves atkritumu sākotnējiem radītājiem vai valdītājiem maksa par atkritumu apsaimniekošanu tiek piemērota atbilstoši faktiski apsaimniekotajam sadzīves atkritumu apjomam un saskaņā ar šā rīkojuma 3.3.apakšpunktā noteiktajā kārtībā noteikto atkritumu apsaimniekošanas maksu.

Ar rīkojumu tiek paredzēts uzlikt par pienākumu atkritumu sākotnējiem radītājiem vai valdītājiem līdz 2019.gada 10.oktobrim noslēgt līgumu par sadzīves atkritumu apsaimniekošanu ar sarunu procedūras rezultātā izvēlētajiem sadzīves atkritumu apsaimniekotājiem, norēķinu ar atkritumu apsaimniekotājiem veicot par periodu no atkritumu apsaimniekošanas pakalpojuma saņemšanas brīža.Vienlaikus tiek paredzēts uzdot Rīgas domei:1. nodrošināt, ka sadzīves atkritumu sākotnējiem radītājiem vai valdītājiem līdz šā rīkojuma 4.punktā noteiktajam termiņam netiek piemērota administratīvā atbildība par sadzīves atkritumu apsaimniekošanas līguma nenoslēgšanu;
2. nodrošināt, ka sadzīves atkritumu sākotnējiem radītājiem vai valdītājiem nekavējoties ir pieejama objektīva un pilnvērtīga informācija par kārtību, kādā tiek nodrošināta sadzīves atkritumu apsaimniekošana Rīgas pilsētas administratīvajā teritorijā.
 |
| 3. | Projekta izstrādē iesaistītās institūcijas un publiskas personas kapitālsabiedrības | VARAM |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sākotnējie atkritumu radītāji un valdītāji Atkritumu apsaimniekošanas likuma izpratnē. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Atkritumu apsaimniekošanas likums |
| 2. | Atbildīgā institūcija | VARAM |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts neskar šo jomu |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts neskar šo jomu |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Rīgas pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neskar šo jomu |
| 3. | Cita informācija | Nav |

Vides aizsardzības un reģionālās

attīstības ministrs Juris Pūce

Cirsis 67026537

Kaspars.Cirsis@varam.gov.lv